Priekšlikums Padomes regula par autonomas tarifu kvotas atvēršanu augstas kvalitātes liellopu gaļas importam /* COM/2009/0275 galīgā redakcija - ACC 2009/0078 */





[pic] | EIROPAS KOPIENU KOMISIJA | Briselē, 11.6.2009 COM(2009) 275 galīgā redakcija 2009/078 (ACC) Priekšlikums PADOMES REGULA par autonomas tarifu kvotas atvēršanu augstas kvalitātes liellopu gaļas importam PASKAIDROJUMA RAKSTS Ekspertu grupas un apelācijas institūcijas ziņojumos saistībā ar Eiropas Kopienas – pasākumi attiecībā uz gaļu un gaļas produktiem (hormoni) , kurus 1998. gada 13. februārī apstiprinājusi Pasaules Tirdzniecības organizācijas (PTO) Strīdu izšķiršanas institūcija (SII), konstatēts, ka Kopienas aizliegums importēt to liellopu gaļu un gaļas produktus, kuriem augšanas stimulēšanai doti noteikti hormoni, nav saderīgs ar Nolīgumu par sanitāro un fitosanitāro pasākumu piemērošanu. Amerikas Savienotās Valstis lūdza Strīdu izšķiršanas institūcijai atļauju apturēt Kopienai koncesijas USD 116,8 milj. apmērā un šo atļauju saņēma. Saskaņā ar Padomes 1996. gada 29. aprīļa Direktīvas 96/22/EK par noteiktu hormonālas vai tireostatiskas iedarbības vielu un beta-agonistu lietošanas aizliegumu lopkopībā grozījumiem, kas izdarīti ar Eiropas Parlamenta un Padomes 2003. gada 22. septembra Direktīvu 2003/74/EK, Kopiena izpildīja SII nolēmumus un ieteikumus. Tomēr Amerikas Savienotās Valstis uzskata, ka Kopiena joprojām neievēro savas PTO saistības un turpina piemērot sankcijas. Kopiena un Amerikas Savienotās Valstis pēta iespējas rast risinājumu šim ieilgušajam Transatlantijas tirdzniecības strīdam, neskarot attiecīgo katras puses viedokli par Kopienas pasākumu saskanību ar PTO nosacījumiem. Tādējādi vienošanās, ar kuru Kopiena augstas kvalitātes liellopu gaļai atvērtu papildu autonomu tarifu kvotu saskaņā ar vislielākās labvēlības režīmu un Amerikas Savienotās Valstis samazinātu sankciju apmēru, tiek uzskatīta par piemērotu tirdzniecības attiecību uzlabošanas veidu. 2009/078 (ACC) Priekšlikums PADOMES REGULA par autonomas tarifu kvotas atvēršanu augstas kvalitātes liellopu gaļas importam EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 133. pantu, ņemot vērā Komisijas priekšlikumu[1], tā kā: (1) Ņemot vērā to, ka Kopiena ir ieinteresēta veidot harmoniskas tirdzniecības attiecības ar trešām valstīm, kā autonoms pasākums jāparedz Kopienas importa tarifu kvotas atvēršana 20 000 tonnām svaigas, dzesinātas vai saldētas augstas kvalitātes liellopu gaļas. (2) 144. pantā Padomes 2007. gada 22. oktobra Regulā (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula)[2], paredzēts, ka Komisija saskaņā ar sīki izstrādātiem noteikumiem, kas pieņemti atbilstīgi Regulas (EK) Nr. 1234/2007 195. panta 2. punktā minētajai procedūrai, atver un pārvalda tarifu kvotas produktiem, uz kuriem attiecas šī regula, IR PIEŅĒMUSI ŠO REGULU. 1. pants 1. Ar šo tiek atvērta ikgadēja Kopienas importa tarifu kvota (kārtas numurs 09.4449) 20 000 tonnām svaigas, dzesinātas vai saldētas augstas kvalitātes liellopu gaļas, uz kuru attiecas KN kodi 0201, 0202, 0206 10 95 un 0206 29 91. 2. Kvotai, kas minēta 1. punktā, ad valorem muitas nodoklis ir 0 %. 3. Kvotas gads sākas 1. jūlijā un beidzas 30. jūnijā. 2. pants Tarifu kvotu, kas minēta 1. pantā, pārvalda Komisija saskaņā ar Regulas (EK) Nr. 1234/2007 144. pantu. 3. pants Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī . To piemēro no 2009. gada 1. augusta. Šī regula uzliek saistības kopumā un ir tieši piemērojama visās dalībvalstīs. Briselē, Padomes vārdā — priekšsēdētājs FINANŠU PĀRSKATS | Fichefin/09/114906 (MS/EM/DDG/mlc) 6.143.2009.1 | DATUMS: 15.05.2009. | 1. | BUDŽETA POZĪCIJA 10. nod. – Lauksaimniecības nodokļi | APROPRIĀCIJAS B2009 : 1 403,5 milj. euro | 2. | NOSAUKUMS Priekšlikums Padomes Regulai par autonomas tarifu kvotas atvēršanu augstas kvalitātes liellopu gaļas importam | 3. | JURIDISKAIS PAMATS Līguma 133. pants | 4. | MĒRĶI Autonomas importa tarifu kvotas atvēršana 20 000 tonnām augstas kvalitātes svaigai, dzesinātai vai saldētai liellopu gaļai | 5. | FINANSIĀLĀS SEKAS | 12 MĒNEŠU LAIKPOSMS (EUR miljoni) | KĀRTĒJAIS FINANŠU GADS 2009 (EUR miljoni) | NĀKAMAIS FINANŠU GADS 2010 (EUR miljoni) | 5.0. | IZDEVUMI, - KO SEDZ NO EK BUDŽETA (KOMPENSĀCIJAS/ INTERVENCES PASĀKUMI) - VALSTS IESTĀDES - CITI | - | - | - | 5.1. | IEŅĒMUMI - EK PAŠU RESURSI (MAKSĀJUMI/ MUITAS NODOKĻI) | - | - | - | 2011 | 2012 | 2013 | 2014 | 5.0.1. | PAREDZĒTIE IZDEVUMI | - | - | - | - | 5.1.1. | PAREDZĒTIE IEŅĒMUMI | - | - | - | - | 5.2. | APRĒĶINA METODE | 6.0. | VAI PROJEKTU VAR FINANSĒT NO APROPRIĀCIJĀM, KAS IERAKSTĪTAS KĀRTĒJĀ BUDŽETA ATTIECĪGAJĀ NODAĻĀ? | JĀ NĒ | 6.1. | VAI PROJEKTU VAR FINANSĒT, VEICOT KĀRTĒJĀ BUDŽETA STARPNODAĻU PĀRVEDUMUS? | JĀ NĒ | 6.2. | VAI BŪS VAJADZĪGS PAPILDU BUDŽETS? | JĀ NĒ | 6.3. | VAI APROPRIĀCIJAS BŪS JĀIERAKSTA NĀKAMO GADU BUDŽETOS? | JĀ NĒ | PIEZĪMES Šī vienošanās ir risinājums, ko panākusi ES un ASV, lai samazinātu piemēroto sankciju apmēru. Pasākumu var uzskatīt par piemērotu tirdzniecības attiecību uzlabošanas veidu. Kvotai noteikts muitas nodoklis ar 0 likmi. Var paredzēt, ka pasākumam nav finansiālu seku. | [1] OV C …, … … …., lpp. [2] OV L 299, 16.11.2007., 1. lpp.